अनंत अंबानी और राधिका मर्चेंट की प्री-वेडिंग सेरेमनी के अंतिम दिन फिल्मी दुनिया के अनेक बड़े सितारे गुजरात के जामनगर में एकत्रित हुए हैं। सेरेमनी में देश-दुनिया के बड़े सितारों ने परफॉर्म भी किया, जिसकी झलकियां सोशल मीडिया पर खूब देखी जा रही हैं। प्री-वेडिंग सेरेमनी में मुम्बई फिल्म इंडस्ट्री के बड़े सितारों शाहरुख खान, सलमान खान, आमिर खान, अर्जुन कपूर, अनिल कपूर, टाइगर श्रॉफ और आदित्य रॉय कपूर ने अपनी मौजूदगी दर्ज कराई है। इन बड़े सितारों के बीच रूमर्ड कपल जाह्नवी कपूर और शिखर पहाड़िया ने सबका ध्यान खींचा।
जाह्नवी कपूर एक वायरल वीडियो में अपने ब्वॉयफ्रेंड शिखर पहाड़िया के साथ कैटरीना कैफ और विक्की कौशल से घुलती-मिलती नजर आ रही हैं। जाह्नवी को आप कैटरीना कैफ से शिखर पहाड़िया को मिलवाते हुए देख सकते हैं, जिसके बाद शिखर और कैटरीना एक-दूसरे को गले लगाते हैं। जाह्नवी ने शिखर के साथ अपने संबंध को ऑफिशियल नहीं किया है, हालांकि उन्हें शिखर के साथ लंच और डिनर डेट पर जाने में कोई हिचक नहीं होती।
शिखर पहाड़िया संग मालदीव छुट्टियां मनाने जा चुकी हैं जाह्नवी कपूर
रूमर्ड कपल को हाल में पार्टी करते हुए देखा गया था। दरअसल, खुशी कपूर की बर्थडे पार्टी में शिखर पहाड़िया शामिल हुए थे। वे साथ में मालदीव छुट्टियां मनाने के लिए भी गए थे। शिखर को जाह्नवी कपूर के चाचा अनिल कपूर की बर्थडे पार्टी में भी देखा गया था। उल्लेखनीय है कि शिखर पहाड़िया राजनेता और महाराष्ट्र के पूर्व सीएम सुशीलकुमार शिंदे के ग्रांडसन हैं।
जाह्नवी कपूर ने जब स्वयं को कहा था सिंगल
खबरों की मानें, तो शिखर और जाह्नवी पहले सीरियस रिलेशनशिप में थे, लेकिन तब उनका ब्रेकअप हो गया था। करण जौहर ने 'कॉफी विद करण 7' में जाह्नवी के डेटिंग की लगभग पुष्टि कर दी थी, लेकिन तब अदाकारा ने स्वयं को सिंगल कहा था। चर्चाएं हैं कि दोनों के बीच पिछले वर्ष फिर से दोस्ती हो गई थी। शिखर पहाड़िया को बोनी कपूर और अर्जुन कपूर के साथ कई मौकों पर फोटो खिंचवाते हुए भी देखा गया है